باش وزیر بن علی ییلدیریم: ترامپ دن اوچ موضوع ده توقع میز بار
ترکیه باش وزیری بن علی ییلدیریم امریکا قوشمه ایالتلری نینگ ینگی باشلیغی دونالد ترامپ نینگ پیام لری نینگ منفی ایمس ایکن لیگینی، امریکا قوشمه ایالتلری نینگ سوریه و عراق سیاستیده گی منفی رویه سیگه اوزگریش یوز بیررلیگینی اویله گن لیگینی بیلدیردی.
باش وزیر میدیانینگ انقره نماینده لریگه بیرگن بیاناتده، ترامپ دن قیلگن توقع لرینی ایتیب اوتدی.
ینگی اداره فتو (فتح الله چی ترور تشکیلاتی) رهبری (فتح الله گولن) نی تسلیم ایتیشی کیره ک. ترور تشکیلاتی پی کاکانینگ سوریه ده گی بولیمی PYD گه قورال بیریب حمایه قیلمس لیگی کیره ک. ترک خلقی نینگ امریکا قوشمه ایالتلری توغریسیده گی منفی مفکوره نی برهم اوریش اوچون عملی آدیم آتیشی ضرور، دیدی.
باش وزیر بن علی ییلدیریم، سوریه نینگ شمال تامانیده گی ترور گروه لری ننیگ تمیزلنیشی مقصدی بیلن ترکیه نینگ باشقرووچیلیگیده 24 – اگست دن بیری آلیب باریلگن فرات قالقانی حرکاتینی هم مطرح قیلدی.
ترور تشکیلاتی داعش گه قره ته امریکا قوشمه ایالتلری نینگ ترکیه بیلن بیرگه لیکده حرکت ایتماقچی بولگن لیگینی افاده ایتیب، ترکیه روسیه آره سیده قول قوییلگن عسکری کیلیشوونینگ وسعت بیریلیشی احتمالی موجود ایکن لیگینی بیان ایتدی.
ییلدیریم، "امریکا قوشمه ایالتلری؛ ترکیه، روسیه و قسماً ایران آلگن قرارنی حمایه قیلیش توغریسیده بیز بیلن بیرگه لیکده حرکت قیلماقچی. بو هم اهمیت گه سزاوار. روسیه بیلن هر تامانلمه بیر کیلیشووگه قول قویدیک. ایریم ائتلاف اولکه لری و امریکا قوشمه ایالتلری اوچون هم بوکبی فعالیتلر آلیب باریلماقده" دیب، ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
